NAG OP ‘N KAAL PLEIN (Dolf van Niekerk) Method Actors – Heyevent.co.za
11 Saturday, 11 November 2017, 18:00
NAG OP ‘N KAAL PLEIN (Dolf van Niekerk)
Method Actors' Theatre Company
in samewerking met Brooklyn Theatre
Datum: Saterdag , 11 Nov 18:00 & Sondag , 12 Nov 15:00
In Nag op 'n kaal plein verwerk Van Niekerk die visioene en drome van sy jeugjare op sy geboortedorp, Edenburg, wat hy weer intens beleef na 'n besoek veel later in sy lewe. Sy inspirasie vir die bundel kry hy toe hy in die nag op die kaal dorpsplein staan en weer die mense, ervarings en herinneringe van die verlede herleef. ...
In Nag op 'n kaal plein verwerk Van Niekerk die visioene en drome van sy jeugjare op sy geboortedorp, Edenburg, wat hy weer intens beleef na 'n besoek veel later in sy lewe. Sy inspirasie vir die bundel kry hy toe hy in die nag op die kaal dorpsplein staan en weer die mense, ervarings en herinneringe van die verlede herleef.
Die bundel is vol gedigte oor die misterie van die lewe en die wonder van die dood. Die gedigte het nie titels nie, slegs nommers, en kan dus aaneenlopend gelees word as slegs een gedig met 26 dele. Die gedigte kyk terug na die herinneringe van die jeug, maar vanuit die jeug kyk dit ook vorentoe na die einde, sodat die relevansie van 'n lewe oor en weer gekaats
word en daardeur groter perspektief verkry.
In die bedrieglike eenvoud van die taal en beelding lê veel van die
bekoring van die bundel opgesluit.
Digter: Dolf van Niekerk
Violis: Evert van Niekerk
Regie: Stephanie van Niekerk
Akteur: Stephan Barker
Akteur: Peraldo Senekal
Akteur: Janri Barker
Akteur: Annabie Abby Fourie
Besprekings inligting as volg:
Saterdag 11 November 18:00 & Sondag 12 November 15:00
Blok A: Volw - R 140,00
Senior - R 120,00
Blok B:	Volw - R 120,00
Senior - R 100,00
Beeld.com 2006, T.T. Cloete: “DIT IS DIE AFRIKAANSE POЁTIESE PRONKSTUK EN JUWEEL VAN 2006.”
“As al die karakters in die bundel bymekaar gelees word, is dit ‘n hele dorp vol mense, lewendes en dooies, kinders, ou mense, boere wat dorp toe kom, ‘n dorp met ‘n plein, ‘n kerk, ‘n skool, ‘n winkel. Dit is egter ‘n plattelandse dorp wat ver buite sy grense uitreik en ’n klein heelal word waarin die uitspansel weerkaats … in verse vol sonlig, met water-druppels en ‘n suikerbekkie, wat dan uitgroei tot ‘n klein kosmos wat gelaai is met liriek … die plattelandse dorp en sy mense brei uit na die omgewing met sy plase, die skoenmaker se skoene trap spore agter ploeё, tussen skape en bitterbosse, ver buite sy werkplek.”
“In die voorlaaste teks word die magteloosheid van ‘n skrywer beskryf as die woorde nie vorm wil kry nie. Die paradoks is dat hierdie bundel van die teenoorgestelde getuig. Dit is nie die werk van ‘n magtelose nie, maar van ‘n digter waarvan die woorde, in die taal van die slot, vlerke het.”
RapportWeb 2006 - Melt Myburgh: “NAG OP ‘N KAAL PLEIN IS ‘N HOOGTEPUNT IN DOLF VAN NIEKERK SE POЁSIE-OEUVRE”
”… Nag op ‘n kaal plein, het poёsieliefhebbers stil-stil oorrompel met die skoonheid en eenvoud van die gestroopte verse. Hierdie bundel … bevat inderdaad van die suiwerste poёsie wat in ‘n lang tyd in Afrikaans verskyn het.”